als_Latn dik_Latn sna_Latn
Salmon me salcë domatesh
Përbërësit:
- 4 fileta salmoni nga 150 gr,
- 3 dcl vaj ulliri,
- 1 qepë,
- 4-5 domate të mëdha,
- 2-3 thelpinj hudhre, kripë, 1 lugëz e rrafshuar sheqer, disa fletë fesligjen (borzilok),
- 50 gr gjalpë,
- 1/5 kg spinaq të freskët, disa kokrra ulliri, majdanoz,
- 3 dcl verë të bardhë,
- 2 lugë uthull,
- 1 lugë gjalpë,
- 1 lugë miell,
- 2 dcl qumësht.
Udhëzimet:
Çdo copë e salmonit pritet horizontalisht në tri fileta. Kriposen, u hidhet vaj ulliri dhe qëndrojnë në vend të ftohtë. Qepa e grirë në rende fërgohet 4 minuta në vajin në të cilin është marinuar salmoni. Shtohet hudhra, përzihet 2-3 herë sa ta lëshojë aromën, pastaj shtohen domatet e qëruara dhe të prera në katrorë të vegjël. Në zjarr të ngadaltë zihen domatet 40 minuta.
Para përfundimit, hidhet1 lugëz sheqer, kriposet sipas shijes dhe hidhet fesligjen i prerë imët ose i tharë. Në vend të salcës së përgatitur, mund të përdoren 4 lugë pure domatesh e gatshme, por ajo e përgatitur, është më e shijshme.
Spinaqi i përvëluar e i kulluar fërgohet në gjalpë 2 minuta. Në një lugë gjalpë fërgohet mielli 1-2 minuta. Shtohet qumështi dhe, duke e përzier vazhdimisht, vlohet salca edhe 3-4 minuta gjersa të trashet.
Në tepsi të lyer me yndyrë radhiten 4 fileta salmoni, mbi vihen fleta spinaqi, pastaj beshamelli e mbi të purea e domateve. Prapë vihet nga një filetë salmoni, spinaq, beshamell dhe mbulohet me salmon. Hidhen verë dhe uthull dhe futet në furrë të nxehtë me temperaturë 200 gradë C për t’u pjekur për afro 15 minuta.
Salmoni i pjekur vendoset në 4 pjata e përreth, derdhet lëngu në të cilin janëpjekur. Zbukurohet me ullinj dhe fleta majdanozi.
eng_Latn als_Latn war_Latn hun_Latn quy_Latn als_Latn als_Latn isl_Latn als_Latn als_Latn xho_Latn als_Latn als_Latn als_Latn als_Latn als_Latn als_Latn als_Latn als_Latn als_Latn